IP บวกแรง 5% ทุบสถิติออลไทม์ไฮ! โบรกฯ ชี้กำไรโตยาว รับเทรนด์รักสุขภาพ
IP บวกแรง 5% ทุบสถิติออลไทม์ไฮ! โบรกฯ ชี้กำไรโตยาว รับเทรนด์รักสุขภาพ
IP บวกแรง 5% ทุบสถิติออลไทม์ไฮ! โบรกฯ ชี้กำไรโตยาว รับเทรนด์รักสุขภาพ
5 ม.ค. 2564

ผู้สื่อข่าวรายงานว่า ราคาหุ้น บริษัท อินเตอร์ ฟาร์มา จำกัด (มหาชน) หรือ IP ล่าสุด ณ เวลา 15.31 น. อยู่ที่ 14.90 บาท บวก 0.70 บาท หรือ 4.93% สูงสุดที่ 14.90 บาท ต่ำสุดที่ 14.20 บาท ด้วยมูลค่าซื้อขาย 121.62 ล้านบาท โดยราคาหุ้น IP ปรับตัวขึ้นสูงสุดนับตั้งแต่เข้าซื้อขายในตลาดหลักทรัพย์เอ็ม เอ ไอ (mai) เมื่อวันที่ 5 พ.ย.2562 มีราคา IPO อยู่ที่ 7 บาท

โดย บล.ฟินันเซีย ไซรัส ระบุในบทวิเคราะห์ แนะนำ “ซื้อ” IP ราคาเป้าหมาย 18 บาท/หุ้น โดยเทรนด์รักสุขภาพเป็นหนึ่งใน Mega Trend ที่เป็นประโยชน์ต่อ IP ซึ่งมีผลิตภัณฑ์สุขภาพสำหรับคนและสัตว์เลี้ยง เน้นผลิตภัณฑ์โภชนบำบัดเพื่อสร้างความแตกต่าง มีแบรนด์เป็นของตัวเอง มีฐานตลาดหลักคือโรงพยาบาลและคลินิก ก่อนจะรุกตลาด Modern Trade และ Online
รวมถึงขายตรงสู่ผู้บริโภคซึ่งดีต่อ Gross Margin การซื้อกิจการ MP ที่มีโรงงานผลิตยาและมีใบทะเบียนตำรับยา ทำให้ IP ขยายสู่ธุรกิจต้นน้ำและครบวงจรมากขึ้น ช่วยลดต้นทุนการว่าจ้างผลิตและเกิด Synergy ร่วมกัน คาดกำไรปี 2563 เพิ่มขึ้น 62% เมื่อเทียบจากปีก่อน  และโตต่อเนื่องในปี 2564-2565 เฉลี่ยปีละ 38%